CELEX: 32013R1398
Language: sk
Date: 2013-12-18 00:00:00
Title: Vykonávacie nariadenie Komisie (EÚ) č. 1398/2013 z  18. decembra 2013 , ktorým sa vykonávajú odpočty z rybolovného úsilia prideleného Spojenému kráľovstvu na rok 2013 v prípade hrebeňovkovitých, kraba piesočného a maje pavúkovitej z dôvodu nadmerného výlovu v predchádzajúcom roku

21.12.2013   
            
            
               SK
            
            
               Úradný vestník Európskej únie
            
            
               L 349/56
            
         VYKONÁVACIE NARIADENIE KOMISIE (EÚ) č. 1398/2013
   z 18. decembra 2013,
   ktorým sa vykonávajú odpočty z rybolovného úsilia prideleného Spojenému kráľovstvu na rok 2013 v prípade hrebeňovkovitých, kraba piesočného a maje pavúkovitej z dôvodu nadmerného výlovu v predchádzajúcom roku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 106 ods. 1 a ods. 2,
   keďže:
   
               (1)
            
            
               Nariadením Rady (ES) č. 1415/2004 z 19. júla 2004, ktorým sa určuje maximálne ročné rybárske úsilie pre určité rybolovné oblasti a rybolovné pásma (2), sa Spojenému kráľovstvu pridelilo maximálne ročné rybolovné úsilie pre hrebeňkovité v oblasti ICES VII a pre kraba piesočného a maju pavúkovitú v oblasti ICES VII.
            
         
               (2)
            
            
               V súlade s článkom 20 ods. 5 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (3) bolo maximálne rybolovné úsilie v prípade hrebeňovkovitých na rok 2012 v dôsledku výmen medzi Spojeným kráľovstvom s Írskom a Holandskom zvýšené z 3 315 619 kW za deň na 3 550 619 kW za deň.
            
         
               (3)
            
            
               V dôsledku inšpekcií vykonaných v Spojenom kráľovstve v súlade s nariadením Rady (ES) č. 1224/2009 a ďalších preskúmaní v spolupráci s orgánmi Spojeného kráľovstva Komisia zistila nezrovnalosti medzi údajmi oznámenými Komisii podľa článku 33 uvedeného nariadenia a rybolovným úsilím, ktoré rybárske plavidlá plaviace sa pod vlajkou Spojeného kráľovstva skutočne vynaložili v roku 2012 v oblasti ICES VII v prípade hrebeňkovitých, kraba piesočného a maje pavúkovitej. Tieto nezrovnalosti preukazujú, že rybárske plavidlá plaviace sa pod vlajkou Spojeného kráľovstva vyvinuli vyššiu úroveň úsilia, než bola tejto flotile na rok 2012 pridelená v nariadení Rady (ES) č. 1415/2004 a prispôsobená v súlade s nariadením Rady (ES) č. 2371/2002. Na základe dôkazov zozbieraných v priebehu vyšetrovania a preskúmaní môže Komisia konštatovať, že tento členský štát presiahol svoje maximálne rybolovné úsilie v roku 2012 v prípade hrebeňkovitých o 451 641 kW za deň a v prípade kraba piesočného a maje pavúkovitej o 38 462 kW za deň.
            
         
               (4)
            
            
               Z článku 106 ods. 1 nariadenia (ES) č. 1224/2009 vyplýva, že keď Komisia stanoví, že členský štát prekročil rybolovné úsilie, ktoré mu bolo pridelené, Komisia vykoná odpočítanie od budúceho rybolovného úsilia tohto členského štátu.
            
         
               (5)
            
            
               V článku 106 ods. 2 nariadenia (ES) č. 1224/2009 sa stanovuje, že sa v nasledujúcom roku alebo rokoch vykoná odpočítanie z rybolovného úsilia, ktoré má tento členský štát k dispozícii, a to s použitím koeficientov uvedených v danom odseku.
            
         
               (6)
            
            
               Je preto vhodné vykonať odpočty z rybolovného úsilia, ktoré bolo na rok 2013 pridelené Spojenému kráľovstvu v prípade hrebeňkovitých, kraba piesočného a maje pavúkovitej v oblasti ICES VII,
            
         PRIJALA TOTO NARIADENIE:
   Článok 1
   Maximálne ročné rybolovné úsilie stanovené v nariadení (ES) č. 1415/2004 v prípade hrebeňkovitých, kraba piesočného a maje pavúkovitej v oblasti ICES VII sa v roku 2013 Spojenému kráľovstvu znižuje tak, ako je uvedené v prílohe.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 258, 5.8.2004, s. 1.
   
      (3)  Ú. v. ES L 358, 31.12.2002, s. 59.
   
      PRÍLOHA
      
                  Druh
               
               
                  Pôvodné maximálne rybolovné úsilie na rok 2012 (1)
                  
               
               
                  Prispôsobené maximálne rybolovné úsilie na rok 2012
               
               
                  Zistené skutočné rybolovné úsilie v roku 2012
               
               
                  Rozdiel medzi maximálnym a skutočným rybolovným úsilím (prekročenie)
               
               
                  Koeficient podľa článku 106 ods. 2 nariadenia (ES) č. 1224/2009
               
               
                  Zníženie v roku 2013
               
            
                  Hrebeňkovité v oblasti ICES VII
               
               
                  3 315 619
               
               
                  3 550 619
               
               
                  4 002 260
               
               
                  451 641
                  (12,7 % maximálneho úsilia na rok 2012)
               
               
                  541 969
                  (prekročenie * 1,2)
               
               
                  541 969
               
            
                  Krab piesočný a maja pavúkovitá v oblasti ICES VII
               
               
                  543 366
               
               
                  543 366
               
               
                  581 828
               
               
                  38 462
                  (7 % maximálneho úsilia na rok 2012)
               
               
                  42 308
                  (prekročenie * 1,1)
               
               
                  42 308
               
            
         (1)  Nariadenie Rady (ES) č. 1415/2004 (Ú. v. EÚ L 258, 5.8.2004, s. 1).